OpenLLM-France/wikimedia huggingface dataset:
# Emirelezh Nekor

Emirelezh Nekor (arabeg مملكة نكور) a oa ur stad hag a oa er Rif, er pezh a zo Maroko hiziv. Temsaman a oa he c'hêr-benn da gentañ met da Nekor e voe diblaset diwezhatoc'h. Krouet e voe ar riez e 710 gant Salih Iañ ibn Mansur. Gounezet en-doa ar meuriadoù berberek d'ar feiz vuzulman met erru skuizh gant ar relijion nevez o doa kaset anezhañ kuit da c'houde. Un den, az-Zaydi e anv, o defe lakaet en e lec'h. Distreiñ a reas ha dont a reas da benn da adtapout e rouantelezh.
E dierniezh, ar Banū Sālih a renas war ar vro betek 1019, pa voe aloubet gant Ya'la ibn Futuh
# Emirelezhioù Arab Unanet

An Emirelezhioù Arab Unanet (a vez graet EAU anezho pe c'hoazh an Emirelezhioù ent-berr) a zo ur riez eus ar Reter-Kreiz e gevred ledenez Arabia a-hed Pleg-mor Pers. Ur c'hevredad eo a ya ouzh e ober seizh emirelezh: Abu Dhabi, Ajmān, Dubai, Fujairah, Ras al-Khaimah, Sharjah, hag Umm al-Qaywayn.

## An Emirelezhioù

Seizh emirelezh a ya d'ober an unaniezh. Prezidant ar c'hevredad eo emir Abu Dhabi, ar cheikh Khalifa bin Zayid Al Nahyan.
| Emirelezh | Emir | E penn ar Stad abaoe |
| Abu Dhabi | Khalifa bin Zayid Al Nahyan | 2 a viz Du 2004 |
| Ajman | Houmaid ben Rachid an-Nouaimi | 6 a viz Gwengolo 1981 |
| Dubai pe Dubayy | Mohammad ben Rached Al-Maktoum | 4 a viz Genver 2006 |
| Fujairah | Hamad ben Muhammad ach-Charqi | 18 a viz Gwengolo 1974 |
| Ras al-Khaimah | Saqr ben Muhammad al-Qasimi | C'hwevrer 1948 |
| Sharjah | Sultan ben Muhammad al-Qasimi | 23 a viz Mezheven 1987 |
| Umm al-Qaywayn | Rachid ben Ahmad al-Mu`alla | 21 a viz C'hwevrer 1981 |
Afghanistan • Arabia Saoudat • Armenia$^2$ • Azerbaidjan$^1$ • Bahrein • Bangladesh • Bhoutan • Brunei • Egipt$^3$ • Emirelezhioù Arab Unanet • Filipinez • India • Indonezia$^5$ • Iran • Iraq • Israel • Japan • Jordania • Jorjia$^1$ • Kambodja • Kazac'hstan$^1$ • Kiprenez$^2$ • Kirgizstan • Korea an Norzh • Korea ar Su • Koweit • Laos • Liban • Malaysia • Maldivez • Mongolia • Myanmar • Nepal • Oman • Ouzbekistan • Pakistan • Qatar • Rusia$^1$ • Republik Pobl Sina • Republik Sina (Taiwan) • Singapour • Siria • Sri Lanka • Tadjikistan • Thailand • Timor ar Reter$^4$ • Turkia$^1$ • Turkmenistan • Viêt Nam • Yemen
Stadoù ha n'int ket anavezet: Nagorno-Karabac'h$^2$
Tiriadoù gant ur statud ispisial: Hong Kong • Makao • Palestina
Azia: Arabia Saoudat° • Bahrein* • Bhoutan° • Brunei° • Emirelezhioù Arab Unanet^ • Japan • Jordania* • Kambodja^ • Koweit* • Malaysia^ • Nepal • Oman° • Qatar° • Thailand
Kenglad ar Broadoù (Commonwealth): Antigua ha Barbuda • Aostralia • Bahamas • Barbados • Belize • Grenada • Jamaika • Kanada • Papoua Ginea-Nevez • Rouantelezh Unanet • Saint Kitts ha Nevis • Santez-Lusia • Sant Visant hag ar Grenadinez • Inizi Salomon • Tonga • Tuvalu • Zeland-Nevez
Monarkiezhoù european all: Belgia • Danmark • an Izelvroioù • Liechtenstein* • Luksembourg • Monako* • Norge • Spagn • Sveden • Vatikan (Sez Santel)°^
# Emine

Emine zo un anv-plac'h turkek a glot gant an anv arabek Amina, mamm Mohammed.

## Tud

* Emine Hatun, pried ar sultan Mehmet I ha mamm Murat II (m. 1449)
* Emine Nazikeda, (1866-1941), pried ar sultan Mehmet VI
* Emine Işınsu (g. 1938), skrivagnerez turk
* Emine Uşaklıgil, kazetennerez turk
* Emine Çaykara, arkeologourez turk
* Emine Umar, (g. 1960), aktourez turk
* Emine Ayna, (g. 1968), politikourez kurd
# Emirelezh Valencia

Emirelezh Valencia pe taifa Valencia (pe taifa de Balansiya) a oa un taifa, pe rouantelezh vuzulman, krouet en-dro da València e dibenn marevezh Kalifiezh Córdoba en 1010. Padout a reas betek 1238, pa voe aloubet gant Jaime Iañ a grouas neuze Rouantelezh Valencia.

## Istor
### El Cid

* Gwelout ar pennad El Cid.
E dibenn an XIvet kantved e voe savet ur rouantelezh kristen berbad en taifa gant ar brezelour kristen El Cid. En 1094, eo e kemeras Rodrigo Díaz de Vivar, el Cid, kêr Valencia ma savas enni e rouantelezh, a oa graet, en ofisiel, en anv roue Kastilha. Ne badas ket pell avat, rak e Gouhere 1099 e varvas El Cid. E bried Ximena a stourmas ouzh an almoravided gant skoazell he mab-kaer Ramon Berenguer III, kont Barcelona.
# Crocetta del Montello

Crocetta del Montello zo ur gumun e proviñs Treviso e Veneto, en Italia.
# Crocias

Crocias :
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Aves |
| Urzhad : | Passeriformes |
| Kerentiad : | Leiothrichidae |
| Anv skiantel ||
| Crocias Temminck, 1836 ||
| D'ar vevoniezh e tenn ar pennad-mañ. ||
Crocias a oa ur genad e rummatadur an evned, krouet e 1836 gant an evnoniour izelvroat Coenraad Jacob Temminck (1778-1858).

## Spesadoù

Daou spesad golvaneged a yae d'ober ar genad :
* Crocias albonotatus, gwelout Laniellus albonotatus,
* Crocias langbianis, gwelout Laniellus langbianis.
Diblaset e oant bet er genad Laniellus.

## Rummatadur

Renket e veze ar genad er c'herentiad Timaliidae kent.

## Notennoù ha daveennoù

* ↑ Gregory SMS & E Dickinson. 2012b. An assessment of three little‐noticed papers on avian nomenclature by G.N. Kashin during 1978–1982. Zootaxa 3340: 44–58.
# Crocodylus

Crocodylus :
| Krokodil Amerika ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Crocodilia |
| Kerentiad : | Crocodylidae |
| Genad : | Crocodylus |
| D'ar vevoniezh e tenn ar pennad-mañ. ||
Crocodylus a zo ur genad e rummatadur ar stlejviled, ennañ an darn vrasañ eus ar c'hrokodiled.

## Spesadoù

* krokodil Amerika (Crocodylus acutus)
* ar c'hrokodil hobregonet (Crocodylus cataphractus)
* krokodil Orinoko (Crocodylus intermedius)
* krokodil Johnston (Crocodylus johnsoni)
* krokodil Filipinez (Crocodylus mindorensis)
* krokodil Morelet (Crocodylus moreletii)
* krokodil an Nil (Crocodylus niloticus)
* krokodil Ginea Nevez (Crocodylus novaeguineae)
* ar c'hrokodil-geun (Crocodylus palustris)
* ar c'hrokodil-mor (Crocodylus porosus)
* krokodil Kuba (Crocodylus rhombifer)
* krokodil Siam (Crocodylus siamensis)
# Crocus

Crocus zo ur genad plant eus ar c'herentiad Iridaceae.
# Cro-Magnon

Cro-Magnon (e galleg), pe Cròsmanhon (en okitaneg), zo ul lec'h e kumun c'hall Les Eyzies-de-Tayac-Sireuil, e traonienn ar stêr Vesera (e Dordogne), ma voe kavet roud eus tud eus ar Ragistor, hag a zo gwarezet gant an UNESCO bremañ.
Bezioù ha binvioù a voe kavet.

## Kemmesk

Droukvesket eo bet tud Cro-Magnon (war-dro 15 000 bloaz zo ) ha tud Neandertal (etre 250 000 ha 28 000 bloaz zo) en ur brezegenn gant ar politikour gall Nicolas Sarkozy e miz Gwengolo 2010.

## Pennad kar

* http://www.lepoint.fr/actu-science/sarkozy-confond-neandertaliens-et-hommes-de-cro-magnon-a-lascaux-12-09-2010-1235455_59.php
# Crocefieschi

Crocefieschi zo ur gumun eus Italia, e meurgêr Genova, e rannvro Liguria.
# Crocodilia

Crocodilia :
| Krokodil an Nil ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Crocodilia |
| D'ar vevoniezh e tenn ar pennad-mañ. ||
Crocodilia a zo unan eus ar pevar urzhiad a ya d'ober ar stlejviled. Ennañ emañ an 23 spesad krokodiled, gavialed, kaimaned hag aligatored.

## Doareoù pennañ

An holl spesadoù-se a vev hag a chase en dour pe tost outañ. Azas eo o c'horf ouzh an elfenn-se : gwarezet eo o daoulagad gant un trede malvenn ha klapedoù a ya da stoufañ o divfronell hag o divskouarn. Ober a reont gant o lost evel gant ur stur evit dilec'hiañ buan en dour.
Hir ha kreñv eo o c'harvanoù ha lemm o dent. Rak-se eo diaes d'o freizhoù achap kuit diouzh o c'hrog.
O c'horf zo goloet gant ur c'hroc'hen kalet a c'hell bezañ kreñvaet c'hoazh gant skant a-wechoù.
Ar c'haiman korr eo ar spesad bihanañ (war-dro 50 cm e hirder) hag ar c'hrokodil-mor an hini brasañ (betek 7 metr e hirder hag 1 donenn e bouez).

## Lec'h bevañ

Bevañ a ra ar c'hrokodileged er rannvedoù trovanel hag istrovanel.

## Kerentiadoù

3 c'herentiad zo ennañ :
* Gavialidae (2 spesad)
* Alligatoridae (8 spesad)
* Crocodylidae (13 spesad)
# Crivillén

Crivillén zo ur gumun eus proviñs Teruel, en Aragon, e Spagn. An niver annezidi zo 90 (2023).
# Crocidura

Crocidura :
| Ur vinell an tiez ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Mammalia |
| Iskevrennad : | Theria |
| Urzhad : | Soricomorpha |
| Kerentiad : | Soricidae |
| Iskerentiad : | Crocidurinae |
| Genad : | Crocidura |
| Anv skiantel ||
| Crocidura Wagler, 1832 ||
| D'ar vevoniezh e tenn ar pennad-mañ. ||
Ar genad Crocidura a zo unan eus an nav genad a zo en iskerentiad minelled Crocidurinae. En tu-hont da 180 spesad a gaver en genad-se, da lavaret eo unan eus ar genadoù bronneged niverusañ.
a vo kavet e Wikimedia Commons.
# Glyn Garth

Glyn Garth zo ur gêriadenn vihan e hanternoz Kembre, e kontelezh Enez Mon. Emañ etre Porthaethwy ha Biwmares e kreisteiz an enezenn.
Er Grennamzer e oa eno palez Eskob Bangor, hag ur vag-treizh a veze da dreuziñ ar Menai, etre Bangor ha Glyn Garth. Bremañ ez eus ur savadur bras e-lec'h palez an eskob.
* Kêriadennoù Enez Von
* Aberffraw • Amlwch • Benllech • Bethel • Biwmares • Bodedern • Bodewryd • Bodffordd • Bryngwran • Brynrefail • Brynsiencyn • Brynteg • Caergeiliog • Caergybi • Capel Coch • Capel Gwyn • Carmel • Carreglefn • Cemaes • Cerrigceinwen • Dwyran • Y Fali • Gaerwen • Glyn Garth • Gwalchmai • Heneglwys • Hermon • Llanallgo • Llanbabo • Llanbedrgoch • Llandegfan • Llandyfrydog • Llanddaniel Fab • Llanddeusant • Llanddona• Llanddyfnan • Llanedwen • Llaneilian • Llanfachraeth • Llanfaelog • Llanfaethlu • Llanfairpwllgwyngyll • Llanfair-yn-Neubwll • Llanfair-yng-Nghornwy • Llan-faes • Llanfechell • Llanfihangel-yn-Nhywyn • Llanfwrog • Llangadwaladr • Llangaffo • Llangefni • Llangeinwen • Llangoed • Llangristiolus • Llangwyllog • Llaniestyn • Llannerch-y-medd • Llanrhuddlad • Llansadwrn • Llantrisant • Llanynghenedl • Maenaddwyn • Malltraeth • Marianglas • Moelfre • Nebo • Niwbwrch • Pencarnisiog • Pengorffwysfa • Penmynydd • Pentraeth • Pentre Berw • Pentrefelin • Penysarn • Pontrhydybont • Porthaethwy • Porth Llechog • Rhoscolyn • Rhosmeirch • Rhosneigr • Rhostrehwfa • Rhosybol • Rhydwyn • Talwrn • Trearddur • Trefor • Tregele
# Glyn Tarell

Glyn Tarell zo ur gumuniezh hag un draoñienn e kontelezh Powys, e Kembre. En em astenn a ra etre Merthyr Tudful hag Aberhonddu, e diabarzh Park Broadel Bannau Brycheiniog.
Er gumuniezh emañ kêriadennoù Libanus ha Llansbyddyd. Emañ torgenn Pen y Fan (886 m) e reter ar gumuniezh.
E 2011 e oa poblet gant 633 a dud, ha 90 anezho (14,7%) a oa kembraegerien.

## Notennoù

* ↑ 'Statistical bulletin: 2011 Census: Key Statistics for Wales, Mawrth 2011'. Swyddfa Ystadegau Cenedlaethol (The Office For National Statistics).
# Glynarthen

Glynarthen zo ur gêriadenn vihan e kumuniezh Penbryn, e Kembre, e su kontelezh Ceredigion, 113,1 km eus Kerdiz.

## Notennoù

* ↑ Enwau Lleoedd; Canolfan Bedwyr
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Glyncorrwg

Glyncorrwg zo ur gêriadenn hag ur gumuniezh e kreisteiz Kembre, e bwrdeistref (arondisamant) Castell-nedd Port Talbot. E traoñienn ar stêr Afan emañ. En em deurel a ra ar stêr Corrwg er stêr Afan.
Mengleuzioù glaou a oa eno gwechall.
E 2011 e oa 5 283 a dud o vevañ e kumuniezh Glyncorrwg ha 343 anezho a oa kembraegerien (6,7%).
# Glyndyfrdwy

Glyndyfrdwy zo ur gêriadenn eus Kembre, e kreisteiz Sir Ddinbych. Gwechall e oa e Sir Feirionnydd. Emañ hanter-hent etre Corwen ha Llangollen, e-kichen ar stêr Dyfrdwy.
Brudet eo ar gêriadenn abalamour da Owain Glyndŵr, a oa Aotrou Glyndyfrdwy. En e gastell e embannas e oa Priñs Kembre d'ar 16 a viz Gwengolo 1400. Distrujet e voe ar savadur gant soudarded saoz ar priñs Herri, a oa da vezañ ar roue Herri V, e 1403, ha ne chom nemet dismantroù eus e voudenn-gastell hiziv.
E Glyndyfrdwy, e savadur-koun Owain Glyndŵr, e c'haller gwelet meur a dra eus ar mare-hont : ur skouerenn eus ul lizher kaset gantañ da roue Bro-C'hall, Charlez VI, da c'houlenn skoazell digantañ, ur skrid eus 1405 diwar-benn an emglev etre Owain hag ar C'hallaoued, ul lizher da gadarnaat e oa anvet kañseller Owain, Gruffydd Yonge, ha breur-kaer Owain, John Hanmer, da gannadourien e lez roue Bro-C'hall.
Savet e voe parrez Glyndyfrdwy e 1866 ; a-raok e oa ul lodenn eus parrez Corwen. Digoret e voe an ti-gar e Glyndyfrdwy e 1866 ha serret e voe er bloavezhioù 1960, met addigoret e voe e 1992.
# Glyptemys

Glyptemys :
| Glyptemys insculpta ||
| Rummatadur filogenetek ||
| Riezad : | Animalia |
| Skourrad : | Chordata |
| Kevrennad : | Reptilia |
| Urzhad : | Testudines |
| Kerentiad : | Emydidae |
| Genad : | Glyptemys |
| D'ar vevoniezh e tenn ar pennad-mañ. ||
Glyptemys zo ur genad e rummatadur ar stlejviled, ennañ daou spesad baoted eus Norzhamerika :
* Glyptemys insculpta
* Glyptemys muhlenbergii
# Glyn-nedd

Glyn-nedd zo ur gêr hag ur gumuniezh e kreisteiz Kembre, war lez ar stêr Nedd, e kontelezh Castell-nedd Port Talbot.

## Tud

* Kêr Max Boyce, kaner kembreat saoznek eo.
# Glyn

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Glyn zo ur ger kembraek ( hag a dalvez kement ha saonenn, traonienn) hag a gaver stank e lec'hanvadurezh Kembre. Un anv-badez kembraek eo ivez.

## Yezhoù all

* Glen, e brezhoneg

## Lec'hioù

* Glyn Ceiriog
* Glyn Ebwy
* Glyn-nedd
* Glynllifon
* Abaty Glyn y Groes
* Genau'r Glyn
* Llawr-y-glyn
* Mynydd y Glyn, menez etre Pontypridd ha Tonyrefail
* Nantglyn

## Tud

* Guto'r Glyn (1435–1493), barzh kembraek
* Gwyneth Glyn (1979-), barzh kembraek
* William Glyn (eskob) (pe Glynn pe Glynne) (1504–1558), eskob Bangor.
* Isabella Glyn (1823–1889)
* Lewys Glyn Cothi (1420–1490)
* Martin Glyn Murray (1966)
* Rhodri Glyn Thomas (1953)
* Thomas Glyn Watkin
* William Glyn Hughes Simon (1903–1972), arc'heskob Kembre (1968 -1971)
* Owain Glyndŵr (skrivet Glyn Dŵr ivez a-wechoù)

## Pennadoù kar

* Cwm
* Dyffryn
* Glynn
* Glynne
* Glenn
# Glyncaled

Glyncaled zo ur gêriadenn vihan e kumuniezh Llandyfrïog, e Kembre, e kontelezh Ceredigion, 104,3 km eus Kerdiz.
Aberarth • Aber-banc •
Aberffrwd • Abermagwr • Abermeurig • Aberporth • Aberteifi • Aberystwyth • Adpar • Alltyblaca • Betws Bledrws • Betws Ifan • Betws Leucu • Bethania • Beulah • Blaenannerch • Blaenpennal • Blaenplwyf • Blaenporth • Y Borth • Bow Street • Bronant • Bwlch-llan • Capel Bangor • Capel Cynon • Capel Dewi (1) • Capel Dewi (2) • Capel Seion •
Caerwedros • Castellhywel • Ceinewydd • Cellan • Cilcennin •
Ciliau Aeron • Clarach • Cnwch Coch • Comins Coch • Cribyn • Cross Inn (1) • Cross Inn (2) • Cwm-cou • Cwmystwyth • Cwrtnewydd • Dihewyd • Dôl-y-bont • Eglwys Fach • Eisteddfa Gurig • Felinfach • Y Ferwig • Ffair-rhos • Ffostrasol • Ffos-y-ffin • Ffwrnais • Gartheli • Goginan • Gwbert • Henfynyw • Henllan • Horeb • Llanafan • Llanarth • Llanbadarn Fawr • Llanbedr Pont Steffan • Llandre • Llandyfriog • Llandysul • Llanddewi Brefi • Llanfair Clydogau • Llanfarian • Llanfihangel y Creuddyn • Llangeitho • Llangoedmor • Llangrannog • Llangwyryfon • Llangybi • Llangynfelyn • Llangynllo • Llanilar • Llanio • Llan-non • Llanrhystud • Llansantffraid • Llanwenog • Llanwnnen • Llechryd • Lledrod • Llundain-fach • Llwyncelyn • Llwyndafydd • Llwyn-y-groes • Morfa • Mwnt • Nanternis • Penbryn • Penparc • Penrhyn-coch • Penuwch • Pen-y-garn • Plwmp • Pontarfynach • Ponterwyd • Pontgarreg • Pontrhydfendigaid • Pontrhydygroes • Pont-Siân • Rhydlewis • Rhydowen • Rhydyfelin • Rhydypennau • Salem • Sarnau • Southgate • Swyddffynnon • Synod Inn • Talgarreg • Tal-y-bont • Temple Bar • Trefenter • Tregaron • Trefilan • Tremain • Tre-saith •
Tre Taliesin • Troedyraur • Ysbyty Ystwyth • Ystrad Aeron • Ystrad Meurig •
# Glynllifon

Glynllifon pe Plas Glynllifon zo ur maner bras en hanternoz Kembre, e-kichen Llandwrog, etre Pwllheli ha Caernarfon, e Gwynedd . Ul leti eo bremañ.
# Edouarzh V (Bro-Saoz)

Edouarzh V, roue Bro-Saoz (4 a viz Du 1470 – miz Gwengolo 1483), a oa bet roue e-pad daou viz hepken. Kont March, kont Pembroke ha dug Kernev-Veur ha Priñs Kembre e oa bet ivez.
Mab ar roue Edouarzh IV hag Elesbet Woodville e oa. Ganet e oa bet e Westminster, e Londrez. Dont a reas da vezañ Priñs Kembre e 1471.
Edouarzh IV en doa mennet un dimeziñ European a-feson evit e vab henañ, hag e 1480 en doa sinet un emglev gant Fransez II, Dug Breizh. Dimeziñ a rafe ar Priñs Edouarzh gant Anna, hêrez an Dug, pa vo en oad.
Kaset e oa gant e dad, en doa c’hoant ma teskfe an doare da ren, da gêr vihan Ludlow, e-kichen Kembre, e lec’h ma oa o chom e miz Ebrel 1483, pa glevas e oa marvet ar roue. E-pad e veaj da Londrez e voe harzhet gant e eontr ha kulator, Richarzh, dug Gloucester. Richarzh a dorras e niz diwar e garg, a embannas ne oa ket mab gwirion ar roue, hag a gemeras an tron.
Edouarzh yaouank hag e vreur Richarzh a voe kaset da Dour Londrez. Den ne welas anezhe ken goude an hañvezh 1483, ha soñjal a reer e voent muntret eno.
| En e raok: Edouarzh IV | Roue Bro-Saoz 1483 – 1483 | War e lerc'h: Richarzh III |
# Edsger Dijkstra

Edsger Wybe Dijkstra (11 a viz Mae 1930 – 6 a viz Eost 2002) a oa ur stlennegour hag un aozer arnodskridoù izelvroat.

## Oberoù

Aozet en deus Dijkstra un algoritm a gav an hent berrañ etre daou veg roet en ur graf, a zo diazez kalz algoritmoù kar implijet hiziv. En o zouesk emañ SPF (Shortest Path First), implijet e protokoloù rouedad evel OSPF.
Savet en deus ivez ar c'hompiler kentañ evit al lavar programmiñ ALGOL 60.

## Enorioù

* 1972: Priz Turing

## Arroudoù

Brudet e oa Dijkstra evit e gomzoù didro, a c’helle bezañ diseven. Setu amañ un nebeut anezho.
* A-zivout an intent artifisiel: Heñvel eo goulenn ha gallout a ra urzhiataeroù soñjal ha goulenn ha gallout a ra lestroù-spluj neuial.
* A-zivout ar stlennegezh: N’eo ket ar stlennegezh skiant an urzhiataerezh, evel ma n’eo ket ar steredoniezh skiant an teleskopoù.

## Daveoù

* ↑ Edsger Dijkstra | Dutch computer scientist.
* ↑ RFC 2328 - OSPF Version 2. IETF.
* 1 2 3 4 (en) [https://www.cs.utexas.edu/users/EWD/MemRes(USLtr).pdf In Memoriam: Edsger Wybe Dijkstra]. Skol-Veur Texas.
# Edson Ribeiro

Edson Ribeiro de Oliveira (ganet e Guarulhos d'ar 27 a viz Du 1967), bet melldroader, zo ur sonaozer brazilian.
# Edu Lobo

Eduardo de Góes Lobo, anavezetoc'h evel Edu Lobo zo ur c'haner, gitarour, ha sonaozour brazilian ganet e Rio de Janeiro e 1943. Brudet eo abaoe ar bloavezhioù 1960, lodek ma'z eo eus "eil rummad" ar bossa nova hag unan eus mouezhioù meur ar Música Popular Brasileira (MPB).
# Eduard Rüppell

Eduard Rüppell, eus e anv leun Wilhelm Peter Eduard Simon Rüppell, bet ganet d'an 20 a viz Du 1794 e Frankfurt am Main ha marvet d'an 10 a viz Kerzu 1884 er memes kêr, a oa un naturour hag ergerzher alaman.

## Listenn al laboused studiet gantañ
### Spesadoù

* A : Anthus cinnamomeus,
* C
    Centropus monachus, Corythaixoides leucogaster (tourako kof gwenn), personatus, Cossypha semirufa, Crinifer zonurus,
* D : Dinemellia dinemelli,
* E : Empidornis semipartitus,
* L
    Lagonosticta larvata, Lissotis melanogaster (otiz kof du), Lybius undatus,
* M
    Macronyx flavicollis, Melaenornis chocolatinus, Monticola rufocinereus, semirufus, Myrmecocichla melaena,
* N : Neotis ludwigii,
* O
    Oenanthe albifrons, lugubris,
* P
    Passer swainsonii, Pinarochroa sordida, Ploceus galbula, intermedius, rubiginosus, Poicephalus flavifrons, rufiventris (peroked kof ruz),
* R : Rhinopomastus minor,
* T
    Tauraco leucotis (tourako boc'h wenn), Tockus flavirostris (kalao beg melen).
a vo kavet e Wikimedia Commons.
# Edouarzh ar C'hofesour

Edouarzh ar C'hofesour, Edward the Confessor e saozneg, (war-dro 1004 - 1066), a voe roue Bro-Saoz war-lerc'h Knut III, hag an eil roue diwezhañ a lignez sakson, a-raok aloubadeg Gwilherm an Alouber e 1066 en emgann Hastings.
Mab e oa da Ethelred II. Deol e oa ken e oa, ha biskoazh n'en dije kousket gant e wreg, Edith a Wessex. Anvet e voe da sant en 1161. Ken santel e oa an den, a lavarer, ma ne oa ket breinet e gorf 36 vloaz goude e varv, pa voe digoret e vez.

## E vuhez
### Yaouankiz

E 1013 e rankas Edouarzh hag e vreur Alfred Aetheling, war un dro gant o mamm Emma de Normandie, tec'hel dirak an Daned, da glask repu da vro e eontr Richarzh II, dug Normandi (tad-kozh Gwilherm an Alouber). Ugent vloaz goude, e 1036, e reas kazeg pa glaskas diframmañ ar gurunenn diwar benn Harold II. E vreur Alfred a voe lazhet en abadenn, abalamour da drubarderezh ar c'hont Godwin Wessex. E 1041 e tistroas da Vro-Saoz, pedet ma oa gant e hantervreur Knut III Danmark, a lakeas anezhañ moarvat da bennhêr e vadoù, gant skoazell Godwin Wessex, deuet da vezañ kamarad da Edouarzh. Mervel a reas Knut e Mezheven 1042, ha kurunennet e voe Edouarzh en iliz-veur Winchester d'an 3 a viz Ebrel 1043.

### Roue Bro-Saoz

Ur ren a beoc'h hag a frouezhusted e voe e hini. Galloud bras o devoa ar gonted Godwin, Leofric Mercia (pried Lady Godiva), Siward Northumbria.

### Pennadoù kar

* Vita Ædwardi Regis
* Saphir d'Édouard le Confesseur

## Levrlennadur

* Frank Barlow (1970), Edward the Confessor, New Haven, Connecticut : Yale University Press, 2011 (ISBN 978-0-300-07156-6)
# Edouarzh VIII

Edouarzh VIII (Edward VIII e saozneg) a zo bet ganet d'an 23 a viz Even 1894 e Richmond upon Thames ha marvet d'ar 28 a viz Mae 1972 e Neuilly-sur-Seine (Bro-C'hall).
Roue ar Rouantelezh-Unanet hag Impalaer Indez adalek an 20 a viz Genver 1936 betek an 11 a viz Kerzu 1936, pa roas e zilez. Ne voe morse kurunennet.